Βιργίλιος

thumb|right|250px|Προτομή του Βιργιλίου Ο Πόπλιος Βιργίλιος Μάρων (Publius Vergilius Maro, 15 Οκτωβρίου 70 π.Χ - 19 π.Χ), γνωστός ως Βιργίλιος ήταν λατίνος ποιητής. Το σημαντικότερο ίσως έργο του, η Αινειάδα, θεωρείται το σπουδαιότερο έπος της Ρωμαϊκής Αυτοκρατορίας.

Βιογραφία
Ο Βιργίλιος γεννήθηκε στο χωριό Andes, κοντά στην πόλη Μάντουα που βρίσκεται στη σημερινή βόρεια Ιταλία. Οι γονείς του ήταν ταπεινής καταγωγής, χωρικοί, ωστόσο φρόντισαν να λάβει την καλύτερη δυνατή μόρφωση. Μέχρι την ηλικία των δεκαέξι ετών εκπαιδεύεται στην Κρεμόνα και αργότερα στέλνεται στο Μιλάνο για ευρύτερες σπουδές. Την εποχή αυτή δείχνει ιδιαίτερο ενδιαφέρον για την ελληνική και λατινική φιλολογία.

Σε ηλικία 18 ετών βρίσκεται στη Ρώμη όπου σκοπεύει αρχικά να σπουδάσει ρητορική, ιατρική και αστρονομία. Σύντομα το ενδιαφέρον του επικεντρώνεται στη φιλοσοφία και για τον λόγο αυτό επισκέπτεται τη Νάπολη όπου γίνεται μαθητής του επικούρειου φιλοσόφου Σείρωνα. Παράλληλα διδάσκεται και ελληνικά. Την ίδια εποχή ο Βιργίλιος ξεκινά να γράφει τα πρώτα του ποιήματα και σταδιακά αφοσιώνεται ολοένα και περισσότερο στην ποίηση.

Τα πρώτα έργα
Επιστρέφοντας στη Ρώμη, ο Βιργίλιος συνδέεται φιλικά με τον Μαικήνα (Gaius Maecenas), πλούσιο Ρωμαίο, ευεργέτη των καλλιτεχνών και υπεύθυνο για την πολιτιστική προπαγάνδα υπέρ του νέου, αυτοκρατορικού καθεστώτος του Οκταβιανού. Από το 39 π.Χ. ο Βιργίλιος ανήκε στον κύκλο ποιητών του Μαικήνα και διατηρούσε φιλικές σχέσεις με τον Αύγουστο.

Στα σημαντικότερα πρώιμα έργα του Βιργίλιου, ανήκουν οι Εκλογές (Eclogae), μια συλλογή ποιημάτων βουκολικού περιεχομένου, γραμμένα την περίοδο 42-39 π.Χ. Μετά την ολοκλήρωση των Εκλογών, στο διάστημα 39-29 π.Χ., έγραψε τα Γεωργικά (Georgica), ένα αγροτικό ποίημα συνολικά τεσσάρων τόμων, αφιερωμένο στον Μαικήνα και στο οποίο περιγράφονται η ζωή και η εργασία των αγροτών της εποχής.

Αινειάδα
Η Αινειάδα αποτελεί το σημαντικότερο έργο του Βιργίλιου. Το προπαγανδιστικό αυτό έργο τού ανατέθηκε από τον Οκταβιανό, τον πρώτο Ρωμαίο Αυτοκράτορα, στον οποίο είχε γνωρίσει τον Βιργίλιο ο Μαικήνας. Η Αινειάδα αποτελεί ένα έπος μεγάλης ιστορικής σημασίας που επιπλέον καταξίωσε τον Βιργίλιο ως μείζονα ποιητή. Το έργο ολοκληρώθηκε σε ένα διάστημα περίπου δέκα ετών και περιγράφει μέσα σε συνολικά δώδεκα τόμους το ηρωικό έπος του Αινεία, ο οποίος μετά την πτώση της Τροίας, ταξιδεύει και φθάνει μετά από πολλές περιπέτειες στην Ιταλία, όπου και ιδρύει τη Ρώμη. Τα έξι πρώτα βιβλία της Αινειάδας είναι γραμμένα στο πρότυπο της Οδύσσειας του Ομήρου, ενώ τα υπόλοιπα έξι ακολουθούν το παράδειγμα της Ιλιάδας. Η Αινειάδα έχει χαρακτήρα ανεξάρτητο από τον Όμηρο. Τα ομηρικά ποιήματα είναι το πιο τέλειο φυσικό έπος και η Αινειάδα είναι μίμηση τους, αλλά συνάμα είναι δημιούργημα καινούργιο και προσωπικό. Ο Αινείας είναι ένας νέος τύπος επικού ήρωα που δεν εντάσσεται σε κανένα σχήμα, καθώς τυραννιέται από διλήμματα σχετικά με το ηρωικό πεπρωμένο του. Η Αινειάδα συμβόλισε ουσιαστικά την ιστορική αποστολή της Ρωμαϊκής Αυτοκρατορίας και για το λόγο αυτό προωθήθηκε ως εθνικό έπος από το αυγούστειο καθεστώς.

Ο Βιργίλιος πέθανε το έτος 19 π.Χ. και ενώ επισκεπτόταν την Ελλάδα. Κατά την επίσκεψή του στα Μέγαρα αρρώστησε από ελονοσία και πέθανε, ενώ επέστρεφε στη Νάπολη, στο σημερινό Μπρίντιζι. Στη διαθήκη του Βιργίλιου υπήρχε εντολή να μη δημοσιευτεί η ανολοκλήρωτη Αινειάδα, ωστόσο ο Οκταβιανός Αύγουστος διέταξε τη δημοσίευσή της με ελάχιστες παρεμβάσεις, αναγνωρίζοντας τη μεγάλη αξία του έργου.

Φήμη
Κατά τον Μεσαίωνα ο Βιργίλιος απέκτησε στην Ευρώπη τη φήμη μάντη και το όνομα του συνδέθηκε με μαγικές πρακτικές. Από την άλλη η Αινειάδα διδασκόταν στα σχολεία ως βασικό λατινικό κείμενο και ο ίδιος ο Βιργίλιος θεωρούνταν προφήτης του χριστιανισμού, με βάση μία αναφορά του έργου του σε ένα αναμενόμενο παιδί που θα αλλάξει τον κόσμο.

Εργογραφία

 * Appendix Vergiliana (50 π.Χ)
 * Εκλογές (42 π.Χ) -- 10 βιβλία
 * Γεωργικά (29 π.Χ) -- 4 βιβλία
 * Αινειάδα (19 π.Χ) -- 12 βιβλία

Σημείωση: Οι χρονολογίες είναι ενδεικτικές

Εξωτερικοί σύνδεσμοι

 * Έργα
 * Sacred Texts: Classics: The Works of Virgil
 * Latin Library: P. Vergilivs Maro


 * Βιογραφία
 * Suetonius: The Life of Virgil
 * Vita Vergiliana
 * Virgil.org: Aelius Donatus' Life of Virgil
 * Βιογραφία του Tenney Frank.


 * Σχόλια
 * Virgil in Late Antiquity, the Middle Ages, and the Renaissance: an Online Bibliography
 * Virgilmurder -- Ιστοσελίδα του Jean-Yves Maleuvre που υποστηρίζει πως ο Βιργίλιος δολοφονήθηκε από τον Αύγουστο.
 * The Secret History of Virgil -- Περιέχει θρύλους γύρω από τον Βιργίλιο που αναπτύχθηκαν κατά τον Μεσαίωνα.


 * Αποφθέγματα του Βιργίλιου

Κατηγορία:Ρωμαίοι ποιητές

Birchilio فيرجيل arz:فيرجيل Vergėlėjos Вергілій Вергилий ভের্গিল Publius Vergilius Maro Vergilije Virgili Publius Vergilius Maro Fyrsil Publius Vergilius Maro Vergil Virgil Vergilio Virgilio Vergilius Virgilio Vergíliu fa:ویرژیل Vergilius Vergilius Virgile Virgjili Veirgil 衛吉 Virxilio Vì-kit-ngì ורגיליוס वर्जिल hif:Virgil Publije Vergilije Maron Vergilius Publius Vergilius Maro Virgill Publio Virgilio Marone ウェルギリウス Virgil პუბლიუს ვერგილიუს მარონი 베르길리우스 Vergilius Publius Vergilius Maro Vergilijus Vergīlijs വിര്‍ജില്‍ Вергилий Virgil Virġilju भर्जिल Vergilius Vergil Publius Vergilius Maro Wergiliusz Virgílio Publius Vergilius Maro Вергилий sah:Вергилиус Virgiliu Vergilije Virgil Vergílius Vergilij Vergili Вергилије Vergilius Vergilio வேர்ஜில் เวอร์จิล Vergilius Publius Vergilius Maro Вергілій Vergiliy Virgil Publius Vergilius Maro Virgilio 维吉尔 Vergili